CELEX: 62020CA0299
Language: sl
Date: 2021-09-30 00:00:00
Title: Zadeva C-299/20: Sodba Sodišča (prvi senat) z dne 30. septembra 2021 (predlog za sprejetje predhodne odločbe Conseil d'État – Francija) – Icade Promotion SAS, nekdanja Icade Promotion Logement SAS/Ministère de l'Action et des Comptes Publiques (Predhodno odločanje – Obdavčenje – Skupni sistem davka na dodano vrednost (DDV) – Direktiva 2006/112/ES – Člen 392 – Ureditev obdavčitve marže – Področje uporabe – Dobava nepremičnin in stavbnih zemljišč, kupljenih za nadaljnjo prodajo – Davčni zavezanec, za katerega pri nakupu nepremičnin davek ni bil odbiten – Nadaljnja prodaja, obdavčena z DDV – Pojem „stavbna zemljišča“)

29.11.2021   
            
            
               SL
            
            
               Uradni list Evropske unije
            
            
               C 481/15
            
         
      Sodba Sodišča (prvi senat) z dne 30. septembra 2021 (predlog za sprejetje predhodne odločbe Conseil d'État – Francija) – Icade Promotion SAS, nekdanja Icade Promotion Logement SAS/Ministère de l'Action et des Comptes Publiques
      (Zadeva C-299/20) (1)
      
      (Predhodno odločanje - Obdavčenje - Skupni sistem davka na dodano vrednost (DDV) - Direktiva 2006/112/ES - Člen 392 - Ureditev obdavčitve marže - Področje uporabe - Dobava nepremičnin in stavbnih zemljišč, kupljenih za nadaljnjo prodajo - Davčni zavezanec, za katerega pri nakupu nepremičnin davek ni bil odbiten - Nadaljnja prodaja, obdavčena z DDV - Pojem „stavbna zemljišča“)
      (2021/C 481/20)
      Jezik postopka: francoščina
      
         Predložitveno sodišče
      
      Conseil d'État
      
         Stranki v postopku v glavni stvari
      
      
         Tožeča stranka: Icade Promotion SAS, nekdanja Icade Promotion Logement SAS
      
         Tožena stranka: Ministère de l'Action et des Comptes Publiques
      
         Izrek
      
      
                  1.
               
               
                  Člen 392 Direktive Sveta 2006/112/ES z dne 28. novembra 2006 o skupnem sistemu davka na dodano vrednost je treba razlagati tako, da omogoča uporabo ureditve obdavčitve marže za transakcije dobave stavbnih zemljišč tako v primeru, v katerem je bila njihova pridobitev obdavčena z davkom na dodano vrednost (DDV), ne da bi davčni zavezanec, ki jih proda naprej, imel pravico do odbitka tega davka, kot tudi v primeru, v katerem njihova pridobitev ni bila obdavčena z DDV, če je v ceni, po kateri je obdavčljivi preprodajalec, ki je davčni zavezanec, pridobil te nepremičnine, vključen znesek DDV, ki ga je kot vstopni davek plačal prvotni prodajalec. Vendar se – razen v tem primeru – ta določba ne uporablja za transakcije dobave stavbnih zemljišč, katerih prvotna pridobitev ni bila obdavčena z DDV, bodisi ker ne spada na področje uporabe tega davka bodisi ker je tega davka oproščena.
               
            
                  2.
               
               
                  Člen 392 Direktive 2006/112 je treba razlagati tako, da izključuje uporabo ureditve obdavčitve marže za transakcije dobave stavbnih zemljišč, če so ta zemljišča, ki so bila pridobljena nepozidana, od takrat, ko so bila pridobljena, do takrat ko jih je davčni zavezanec prodal naprej, postala stavbna zemljišča, vendar ne izključuje uporabe te ureditve za transakcije dobave stavbnih zemljišč, kadar so se značilnosti teh zemljišč od takrat, ko so bila pridobljena, do takrat, ko jih davčni zavezanec prodal naprej, spremenile zaradi parcelacije in izvedbe del komunalnega opremljanja, ki omogočajo priklop teh zemljišč na omrežja, kot sta, med drugim, plinovod ali električno omrežje.
               
            
         (1)  UL C 297, 7.9.2020.